Brentford

Brentford er et forstadsområde i distriktet Hounslow i vestlig London, der Themsen og Brent møtes omkring tretten kilometer vest-sørvest for Charing Cross. Navnet viser til et krysningssted (ford) i elven Brent. Det har utgjort en del av Stor-London siden 1965. New Brentford er tilstøtende med nabolaget Osterley i Isleworth og Syon Park. I henhold til folketellingen i 2011 har Brentford en befolkning på 27 907 innbyggere.Key Statistics; Quick Statistics: Population Density 2011 census , Office for National Statistics

 Toponymi 
Stedet er først dokumentert som Breguntford i 705 i et angelsaksisk charter, og har betydningen «krysningspunkt/vadested over elven Brent». Navnet på elven er keltisk og betyr «den hellige» + tillegget -ford («krysningspunkt») som er angelsaksisk. Mills, A.D. (2000): Oxford Dictionary of London Place Names. Oxford. Krysningspunktet var antagelig lokalisert der hvor hovedveien krysset elven. New Brentford er nedtegnet som Newe Braynford i 1521 og var tidligere kjent som Westbraynford. Old Brentford er nedtegnet som Old Braynford i 1476 og var tidligere kjent som Estbraynford.

 Historie 
Det var bosetning her før den romerske okkupasjonen, og således eldre enn grunnleggelsen av London. Det er avdekket en rekke før-romerske gjenstander, blant annet keramikk fra bronsealderen og brent flint på adskilte steder i Brentford. Mengden av funn tyder på at Brentford var et møtested for flere før-romerske stammer, og at det ble utført ritualer der. Et viktig funn fra jernalderen, fra rundt 100 f.Kr.–50 e.Kr., var en seremoniell del fra en stridsvogn,Bronze chariot fitting from Brentford, Museum of London. Arkivert den 12. mars 2007 ved Wayback Machine tilhørte opprinnelig den lokale oldtidssamleren Thomas Laytons samling og er nå utstilt i Museum of London. «Tour 1: Antiquarians, collectors and dealers», Museum of London. Arkivert den 27. mai 2011 hos Wayback Machine Gjenstanden er dekorert med et keltisk knutemønster kjent som Brentford Knot. 

Det har blitt fremmet en teori om at det også var et krysningssted i Themsen ved Brentford, og at det var der Julius Cæsar krysset elven da han invaderte Britannia. Et slag mellom Cæsars styrker og catuvellaunerne skal ha stått der, uten at det finnes beviser som støtter dette. To senere slag er dokumentert, i 1016 og 1642. 

Brentford er hjemstedet til Brentford FC og lagets hjemmebane Griffin Park. 

Et lokalt marked og festival, Brentford Festival, har blitt arrangert i Brentford hver eneste september siden 1900. «Brentford Festival 2010», Brentfordfestival.org.uk. Arkivert fra originalen den 1. juni 2014. 

 Referanser 

 Eksterne lenker 

 Brentford, Chiswick & Isleworth Times online

Kategori:Steder i Hounslow
Kategori:Bosetninger ved Themsen